ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 27. apríla 2005 
									K materiálu 7840/2005
									K bodu č. 12

S T A N O V I S K O

k návrhu  zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov– nové znenie

I

Návrh zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov predkladá na rokovanie vlády minister práce, sociálnych vecí a rodiny Ľudovít Kaník. 

II
Navrhovaným zákonom sa zjednodušuje uplatnenie nároku na príspevok pri narodení  dieťaťa v prípade, ak sa dieťa narodí v cudzine a zároveň sa prispieva k účelnému využívaniu uvedených štátnych sociálnych dávok sprísnením podmienok nároku a vylúčením ich duplicitného vyplácania. V záujme zvýšenia priamej pomoci štátu rodinám sa navrhuje vyplácať zvýšený príspevok pri narodení dieťaťa nielen rodičom, ktorým sa narodili súčasne tri deti a viac detí, ale aj rodičom, ktorým sa narodili dvojčatá. 
Legislatívna rada vlády SR prerokovala návrh zákona ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov na svojom zasadnutí dňa 19. apríla 2005 a  odporučila   ho  vláde  s c h v á l i ť  s tým, že na rokovanie bude predložené jeho nové znenie, do ktorého budú zapracované jej pripomienky a odporúčania.

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia návrhu zákona všetky pripomienky a odporúčania Legislatívnej rady vlády SR , a preto odporúča vláde Slovenskej republiky  návrh zákona  ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov v predloženom znení s c h v á l i ť .

Bratislava 19. apríla 2005
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy